text: Kold lørdag med sne i vente 
  03 februar 2018 kl. 07.00
  Efter en morgen med minusgrader venter en dag med mulighed for snebyger.
   
  En kold nat og morgen med ned til minus fire grader bliver til en lidt varmere, men stadig kold lørdag i det Syd- og Sønderjyske. Med temperaturer, der svinger fra frysepunktet til to graders frost.
  Og kulden bider sig fast, for i løbet af dagen og aftenen er der, ifølge DMI, udsigt til snebyger.
  Især langs Kattegatkysten.
  I aften og natten til søndag er der udsigt til mere sne. Nogle steder endda kraftige snebyger og ved kysterne en hård vind. Måske op til kuling.
  Til gengæld kan vi glæde os over, at dagen er tiltaget med en time og 45 minutter.
  